Mandeklubbens Madklub

Tirsdag den 13.03.2007

Ved Hold 5

Jambalaya Creole

Tilberedningstid: 1 time

Dette skal du bruge til 4 portioner:

2-3 spsk olie

2 løg

8 dl langkornede ris

1 dåse flåede tomater

1 ltr grønsags- eller hønse bouillon

100 g hakket grøn chili

2-3 tsk mexicansk krydderiblanding

2 ds kogte chilibønner

500 g pillede rejer eller hummerhaler

2 ds røgede muslinger i vand

1 lille ds Pimento

1 dl. Ærter

Sådan gør du:

Hæld Olien i en stor kasserolle eller wokgryde.                                                              Skræl løget og hak det groft.                                                                                                            Kom det i gryden og lad det svitse i gryden uden at tage farve.

Tilsæt risene, rør rundt og svits dem nogle minutter.                                                                         Hæld de flåede tomater og bouillon i og kog risene møre under låg, ca. 30 min.                          Rør i det jævnligt.

Rør den grønne chili, kryderier, bønner, rejer og muslinger i.                                                       Lad det hele blive opvarmet.

Lad pimentoen dryppe af og skær den i strimler.                                                                              Pynt med pimento og ærter.

Appelsinfromage med youghurt

Tilberedningstid: ca. 20 min. + 1 time til fromagen at stivne i

Dette skal du bruge til 4 portioner:

2 appelsiner

7 blade husblas

2 dl piskefløde

1 spsk sukker

½ tsk vanillesukker

3½ dl youghurt naturel

2 spsk koncentreret appelsinjuice

1 spsk hasselnødder

Sådan gør du:

Skræl appelsinerne                                   Skær 4 tynde skiver af og gem dem til pynt.                                                       Skær resten af appelsinerne i småstykker.

Blød husblassen op i koldt vand. Pisk imens fløden til hårdt skum og bland sukker, vanillesukker, youghurt, appelsinstykker og juice i flødeskummet.

Tryk vandet ud af husblassen og smelt den i en kasserolle over svag varme.  Hæld forsigtigt husblassen i skumblandingen.

Hæld fromagen i 4 portionsskåle og lad dem stå koldt i ca. 1 time.

Hak hasselnødderne.                              Lige før serveringen pyntes fromagen med appelsinskiver, hakkede nødder og lidt flødeskum.